**Budapest Főváros VIII. kerület Józsefvárosi Önkormányzat**

**Városgazdálkodási és Pénzügyi Bizottsága**

**JEGYZŐKÖNYVI KIVONAT**

Készült: A **Városgazdálkodási és Pénzügyi Bizottság 2016. október 24-én** (hétfő) **13.00 órai** kezdettel a Józsefvárosi Polgármesteri Hivatal III. emelet 300-as termében megtartott **34. rendes** üléséről

**1055/2016. (X.24.) sz. Városgazdálkodási és Pénzügyi Bizottság határozata**

**(14 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság az alábbi napirendet fogadja el:

**Napirend**

**1. Gazdálkodási Ügyosztály**

*(írásbeli előterjesztés)*

1. Javaslat közterület-használati kérelmek elbírálására + KIEGÉSZÍTÉS PÓTKÉZBESÍTÉSSEL és + KIEGÉSZÍTÉS HELYSZÍNI KIOSZTÁSSAL

*Előterjesztő: dr. Galambos Eszter - ügyosztályvezető*

1. Tulajdonosi hozzájárulás a Budapest VIII. kerület, Mikszáth Kálmán tér 1. szám alatti épület vízbekötésének áthelyezéséhez

*Előterjesztő: dr. Galambos Eszter - ügyosztályvezető*

1. Tulajdonosi hozzájárulás a Budapest VIII. kerület, Magdolna utca 38. számú ingatlanra kapubehajtók létesítéséhez

*Előterjesztő: dr. Galambos Eszter - ügyosztályvezető*

1. Javaslat filmforgatással kapcsolatos tulajdonosi döntések meghozatalára (PÓTKÉZBESÍTÉS)

*Előterjesztő: dr. Galambos Eszter - ügyosztályvezető*

1. Javaslat a Józsefváros Közösségeiért Nonprofit Zrt. zárómérlegének elfogadására (PÓTKÉZBESÍTÉS)

*Előterjesztő: Kovács Barbara - Józsefváros Közösségeiért Nonprofit Zrt. igazgatósági elnök*

**2. Józsefvárosi Gazdálkodási Központ Zrt.**

*(írásbeli előterjesztés)*

1. Javaslat az Új Teleki téri Piac J2 jelű üzlethelyiségének pályázat útján történő hasznosítására

*Előterjesztő: Mach József - piacvezető*

1. Mikó Aladár egyéni vállalkozó bérbevételi kérelme a Budapest VIII. kerület, Koszorú u. 23. szám alatti, üres, önkormányzati tulajdonú, nem lakás céljára szolgáló helyiség vonatkozásában

*Előterjesztő: Farkas Örs - vagyongazdálkodási igazgató*

1. Javaslat a Tisztes utca - Osztály utca által határolt telekingatlanon elhelyezkedő gépkocsi-beállók bérbeadására

*Előterjesztő: Farkas Örs - vagyongazdálkodási igazgató*

1. Javaslat a Budapest VIII. kerület, Kőris utca …………………... szám alatti lakás bérbeadására

*Előterjesztő: Farkas Örs - vagyongazdálkodási igazgató*

1. Javaslat a Budapest VIII. kerület, Magdolna utca ... szám alatti épületben lévő, …………….. és ... szám alatti lakások csatolásával kapcsolatban

*Előterjesztő: Farkas Örs - vagyongazdálkodási igazgató*

1. Javaslat a Budapest VIII. kerület, Magdolna utca ………….. szám alatti lakás bérbeadására

*Előterjesztő: Farkas Örs - vagyongazdálkodási igazgató*

1. Javaslat a Budapest VIII. kerület, Lovassy László utca ………………... szám alatti lakás bérbeadására

*Előterjesztő: Farkas Örs - vagyongazdálkodási igazgató*

1. A Józsefvárosi Gazdálkodási Központ Zártkörűen Működő Részvénytársaság által 2015. évi támogatási szerződések keretében elvégzett beruházások/felújítások elszámolása, térítés nélküli átadása

*Előterjesztő: Láng Gáborné - gazdasági vezető*

**3. Zárt ülés keretében tárgyalandó előterjesztések**

*(írásbeli előterjesztés)*

1. Javaslat a Budapest VIII. kerület, Puskin utca …………….. számú ingatlanra vonatkozó elővásárlási jogról való lemondásra

*Előterjesztő: dr. Galambos Eszter - a Gazdálkodási Ügyosztály vezetője*

1. Javaslat a Budapest Főváros VIII. kerület Józsefvárosi Önkormányzat tulajdonában álló lakások és nem lakás célú helyiség bérlői által felhalmozott, helytállási kötelezettségből eredő távhődíj hátralékok rendezésére

*Előterjesztő: Láng Gáborné - a Józsefvárosi Gazdálkodási Központ Zrt. gazdasági vezetője*

**1. Gazdálkodási Ügyosztály**

*(írásbeli előterjesztés)*

**Napirend 1.1. pontja: Javaslat közterület-használati kérelmek elbírálására**

*Előterjesztő: dr. Galambos Eszter - ügyosztályvezető*

**A napirend 1.1. pontját külön tárgyalásra kikérték.**

**Napirend 1.2. pontja: Tulajdonosi hozzájárulás a Budapest VIII. kerület, Mikszáth Kálmán tér 1. szám alatti épület vízbekötésének áthelyezéséhez**

*Előterjesztő: dr. Galambos Eszter - ügyosztályvezető*

**1056/2016. (X.24.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

*(Tematikai blokkban történt a szavazás.)*

*(Őszi Éva nem vett részt a szavazásban.)*

A Városgazdálkodási és Pénzügyi Bizottság úgy dönt, hogy tulajdonosi hozzájárulását adja a Pázmány Péter Katolikus Egyetem megbízása alapján a H–L Mérnök Kft. (cégjegyzékszám: 01-09-900743; székhely: 1048 Budapest, Homoktövis u. 119-121. fszt. 7.) generáltervezőnek, a Budapest VIII. kerület, Mikszáth Kálmán tér 1. szám alatti egyetemi épület víz bekötővezeték megszüntetés, új bekötővezeték kiépítés közterületi munkák elvégzéséhez, az alábbi feltételekkel és kikötésekkel:

* 1. jelen tulajdonosi hozzájárulás a beruházót/kivitelező (építtetőt) nem mentesíti az építéshez szükséges egyéb szakhatósági és hatósági engedélyek beszerzése alól,
  2. a tulajdonosi hozzájárulás a Mikszáth Kálmán tér (hrsz.: 36732), valamint a Szentkirályi utca (hrsz.: 36593) utca út- és járdaszakaszaira terjed ki,
  3. a beruházónak//kivitelezőnek (építtetőnek) a közútkezelői és munkakezdési (burkolatbontási) hozzájárulást a vonatkozó rendelet (19/1994. (V.31.) KHVM rendelet) szerinti mellékletek csatolásával a Budapest Főváros VIII. kerület Józsefvárosi Polgármesteri Hivatal Hatósági Ügyosztály Építésügyi Irodájától előzetesen meg kell kérni, és az abban foglaltakat maradéktalanul be kell tartani,
  4. kötelezi a beruházót/kivitelezőt a bontással érintett út- és járdaszakaszok helyreállítására, amely munkákra a beruházó/kivitelező közösen 5 év garanciát vállal.
* A bontással érintett Mikszáth Kálmán tér útpálya burkolatát az alábbi rétegrenddel kell helyreállítani, szerkezeti rétegenként 20-20 cm átlapolással:
* eredeti kockakő burkolat
* 4 cm vtg. ágyazó zúzalék
* 20 cm vtg. C8/10-32-F1 betonalap
* 20 cm vtg. homokos kavics ágyazat Trq 95% (más anyaggal nem helyettesíthető)
* A bontással érintett Mikszáth Kálmán tér járda burkolatát a járda teljes szélességében az alábbi rétegrenddel kell helyreállítani, szerkezeti rétegenként 20-20 cm átlapolással:
* térkő burkolat
* 4 cm vtg. ágyazó zúzalék
* 15 cm vtg. C8/10-32-F1 betonalap
* 15 cm vtg. homokos kavics ágyazat Trq 95% (más anyaggal nem helyettesíthető)
* A bontással érintett Szentkirályi utca útpálya burkolatát az alábbi rétegrenddel kell helyreállítani, szerkezeti rétegenként 20-20 cm átlapolással:
* 4 cm vtg. AC11 jelű hengerelt aszfaltbeton kopóréteg (a munkaároktól a térkőig egybefüggően)
* 7 cm vtg. AC11 jelű hengerelt aszfaltbeton kötőréteg
* 20 cm vtg. C8/10-32-F1 stabilizált útalap
* 20 cm vtg. 95% töm. homokos kavicságyazat
* A bontással érintett Szentkirályi utca járda burkolatát a járda teljes szélességében az alábbi rétegrenddel kell helyreállítani, szerkezeti rétegenként 20-20 cm átlapolással:
* 3 cm vtg MA-4 öntött sétányaszfalt (a munkaároktól a térkőig egybefüggően)
* 15 cm vtg C8/10-32-F1 stabilizált útalap
* 15 cm vtg. 95% töm. homokos kavicságyazat
  1. az engedélyes köteles a munkák (helyreállítás) elkészültéről a közterület tulajdonosát írásban értesíteni,
  2. jelen tulajdonosi hozzájárulás csak az engedélyező szervek, szakhatóságok előírásainak maradéktalan betartásával, a döntés napjától számított 1 évig érvényes.

Felelős: polgármester

Határidő: 2016. október 24.

**A döntés végrehajtását végző szervezeti egység: Gazdálkodási Ügyosztály**

**Napirend 1.3. pontja: Tulajdonosi hozzájárulás a Budapest VIII. kerület, Magdolna utca 38. számú ingatlanra kapubehajtók létesítéséhez**

*Előterjesztő: dr. Galambos Eszter - ügyosztályvezető*

**1057/2016. (X.24.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

*(Tematikai blokkban történt a szavazás.)*

*(Őszi Éva nem vett részt a szavazásban.)*

A Városgazdálkodási és Pénzügyi Bizottság úgy dönt, hogy tulajdonosi hozzájárulását adja a ZAHORA Kft. (cégjegyzékszám: 13 09 110895; [2161 Csomád, Zahora u. 9.](https://www.opten.hu/cegtar/cimlista/?caddrsearch=2%3B846477A&caddrnovalchk=1&caddrsite=0)) kérelmére, hogy a Budapest VIII. kerület, Magdolna utca 38. szám alatti telken tervezett társasház építési engedélyezése a jelen eljárásban benyújtott terv szerinti – Magdolna utcai és Lujza utcai oldalon létesített – útcsatlakozásokkal valósuljon meg. A Bizottság hozzájárulását az alábbi feltételekkel és kikötésekkel adja meg:

1. jelen tulajdonosi hozzájárulás a beruházót (építtetőt) nem mentesíti az építéshez szükséges egyéb szakhatósági és hatósági engedélyek beszerzése alól,
2. a beruházónak (építtetőnek) a közútkezelői és munkakezdési (burkolatbontási) hozzájárulást a vonatkozó rendelet (19/1994. (V.31.) KHVM rendelet) szerinti mellékletek csatolásával a Budapest Főváros VIII. kerület Polgármesteri Hivatal Hatósági Ügyosztály Építésügyi Irodájától előzetesen meg kell kérni, és az abban foglaltakat maradéktalanul be kell tartani,
3. a hozzájárulás a Budapest VIII. kerület, Magdolna utca (hrsz.: 35396) és Lujza utca (hrsz.: 35362) út- és járdaszakaszára terjed ki,
4. kötelezi a beruházót (építtetőt) a Magdolna utcai részen a meglévő útcsatlakozás megszüntetése kapcsán a járdaszegély és járda helyreállítására, az új útcsatlakozás – csapadékvíz elvezetését biztosító – megfelelő minőségű kialakítására, melyre a beruházó/építtető 5 év garanciát vállal:

* a bontással érintett Magdolna utca járda burkolatát a járda teljes szélességében – szegély kiépítés után – az alábbi rétegrenddel kell helyreállítani, szerkezeti rétegenként 20-20 cm átlapolással:
* 3 cm vtg. MA-4 öntött aszfalt (az áthelyezett tűzcsapot is magába foglalóan, az átépítendő járdaszakasz teljes felületén)
* 15 cm vtg. C12/15-32-F1 betonalap
* 15 cm vtg. homokos kavics védőréteg
* a Magdolna utca és Lujza utca gépkocsi kapubehajtót – a szegély kialakítását követően – az alábbi rétegrenddel kell kiépíteni:
* 4 cm MA11 öntött aszfalt (az átépítendő járdaszakasz teljes felületén)
* 15 cm C12/15-32-F1 betonalap
* 20 cm homokos kavics

1. az engedélyes köteles a munkák (helyreállítás) elkészültéről a közterület tulajdonosát írásban értesíteni,
2. jelen tulajdonosi hozzájárulás csak az engedélyező szervek, szakhatóságok előírásainak maradéktalan betartásával, a döntés napjától számított 2 évig érvényes.

Felelős: polgármester

Határidő: 2016. október 24.

**A döntés végrehajtását végző szervezeti egység: Gazdálkodási Ügyosztály**

**Napirend 1.4. pontja: Javaslat filmforgatással kapcsolatos tulajdonosi döntések meghozatalára**

*Előterjesztő: dr. Galambos Eszter - ügyosztályvezető*

**A napirend 1.4. pontját külön tárgyalásra kikérték.**

**Napirend 1.5. pontja: Javaslat a Józsefváros Közösségeiért Nonprofit Zrt. zárómérlegének elfogadására**

*Előterjesztő: Kovács Barbara - Józsefváros Közösségeiért Nonprofit Zrt. igazgatósági elnök*

**A napirend 1.5. pontját külön tárgyalásra kikérték.**

**Napirend 1.1. pontja: Javaslat közterület-használati kérelmek elbírálására**

*Előterjesztő: dr. Galambos Eszter - ügyosztályvezető*

**1058/2016. (X.24.) sz. Városgazdálkodási és Pénzügyi Bizottság határozata**

**(11 igen, 2 nem, 1 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. közterület-használati hozzájárulást ad – teljes díjmentesség biztosításával – az alábbiak szerint:

|  |  |
| --- | --- |
| Közterület-használó, kérelmező:  A közterület-használat ideje:  Közterület-használat célja:  Közterület-használat helye:  Közterület-használat nagysága: | **Gerilla Press Kft.**  (székhely: 1203 Budapest, Vízisport u. 23/B.)  2016. október 27. – 2016. november 06.  kulturális rendezvény (Pesti Srácok emlékpark)  Budapest VIII. kerület, Horváth Mihály téren és a tér mellett elhelyezkedő 6 db parkolóhelyen  1060 m2 (6 db parkolóhely + 1000 m2 járdán) |

Felelős: polgármester

Határidő: 2016. október 24.

1. a kieső parkolási díj ÁFA tartalmát a Budapest VIII. kerület, Horváth Mihály tér előtti szakaszon található 6 db parkolóhely vonatkozásában (6 munkanap) 20 282,- Ft-ot köteles megfizetni a közterület-használatról szóló határozatban megjelölt bankszámlaszámra.

Felelős: polgármester

Határidő: 2016. október 24.

**A döntés végrehajtását végző szervezeti egység: Gazdálkodási Ügyosztály**

**1059/2016. (X.24.) sz. Városgazdálkodási és Pénzügyi Bizottság határozata**

**(13 igen, 0 nem, 1 tartózkodás szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad – előre egy összegben történő teljes díjfizetéssel – az alábbiak szerint:

|  |  |
| --- | --- |
| Közterület-használó, kérelmező:  A közterület használat ideje:  Közterület-használat célja:  Közterület-használat helye:  Közterület-használat nagysága: | **Aqua Tech Hungary Kft.**  (székhely: 2615 Csővár, Madách utca 1.)  2016. október 31. – 2016. december 31.  palló és szivattyú cső elhelyezése  Budapest VIII. kerület, Mosonyi utca 4.  2 m2 |

Felelős: polgármester

Határidő: 2016. október 24.

**A döntés végrehajtását végző szervezeti egység: Gazdálkodási Ügyosztály**

**1060/2016. (X.24.) sz. Városgazdálkodási és Pénzügyi Bizottság határozata**

**(13 igen, 0 nem, 1 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. közterület-használati hozzájárulást ad – előre egy összegben történő teljes díjfizetéssel – az alábbiak szerint:

|  |  |
| --- | --- |
| Közterület-használó, kérelmező:  A közterület használat ideje:  Közterület-használat célja:  Közterület-használat helye:  Közterület-használat nagysága: | **Optolens Kereskedelmi Kft.**  (székhely: 1021 Budapest, Hűvösvölgyi út 64-66.)  2016. november 02. – 2019. november 02.  megállító tábla  Futó utca 34-36. sz. előtti (Corvin sétányon a  Mr. Fruit Delicates és a Fontana Ház közti üzlethelyiség előtt)  2 m2 |

Felelős: polgármester

Határidő: 2016. október 24.

1. közterület-használati hozzájárulást ad – előre egy összegben történő teljes díjfizetéssel – az alábbiak szerint:

|  |  |
| --- | --- |
| Közterület-használó, kérelmező:  A közterület használat ideje:  Közterület-használat célja:  Közterület-használat helye:  Közterület-használat nagysága: | **Optolens Kereskedelmi Kft.**  (székhely: 1021 Budapest, Hűvösvölgyi út 64-66.)  2016. október 27. – 2016. november 06.  lufi kapu elhelyezése  Futó utca 34-36. sz. előtti (Corvin sétányon a  Mr. Fruit Delicates és a Fontana Ház közti üzlethelyiség előtt)  3 m2 |

Felelős: polgármester

Határidő: 2016. október 24.

**A döntés végrehajtását végző szervezeti egység: Gazdálkodási Ügyosztály**

**1061/2016. (X.24.) sz. Városgazdálkodási és Pénzügyi Bizottság határozata**

**(13 igen, 0 nem, 1 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. közterület-használati hozzájárulást ad – előre egy összegben történő teljes díjfizetéssel – az alábbiak szerint:

|  |  |
| --- | --- |
| Közterület-használó, kérelmező:  A közterület-használat ideje:  Közterület-használat célja:  Közterület-használat helye:  Közterület-használat nagysága: | **HC Építő Kft.**  (székhely: 1094 Budapest, Bokréta utca 19.)  2016. október 24. – 2016. november 30.  társasház építési munkálatai  Budapest VIII. kerület, Nap utca 16. szám előtti közterületen  1 db parkolóhely (parkolóhelyenként 10 m2) + 37 m2 járda és úttest |

Felelős: polgármester

Határidő: 2016. október 24.

1. tudomásul veszi – teljes díjfizetéssel – a HC Építő Kft. Budapest VIII. kerület, Nap u. 16. szám előtti közterületre vonatkozóan építési munkaterület céljából igénybe vett közterület-használatát 2016. október 14. napjától - 2016. október 23. napjáig szóló időtartamra.

Felelős: polgármester

Határidő: 2016. október 24.

**A döntés végrehajtását végző szervezeti egység: Gazdálkodási Ügyosztály**

**1062/2016. (X.24.) sz. Városgazdálkodási és Pénzügyi Bizottság határozata**

**(13 igen, 0 nem, 1 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. közterület-használati hozzájárulást ad – előre egy összegben történő teljes díjfizetéssel – az alábbiak szerint:

|  |  |
| --- | --- |
| Közterület-használó, kérelmező:  A közterület használat ideje:  Közterület-használat célja:  Közterület-használat helye:  Közterület-használat nagysága: | **Bródy Investment Kft.**  (1088 Budapest, Bródy Sándor utca 44.)  2016. október 24. – 2017. április 22.  építési munkaterület  Budapest VIII. kerület, Bródy Sándor utca 44. – Kőfaragó utca 13. szám előtti közterületen 2 db parkolóhelyen + 73 m2 járdán  20 m2 (2 db parkolóhely) + 73 m2 (járda) |

Felelős: polgármester

Határidő: 2016. október 24.

1. tudomásul veszi – teljes díjfizetéssel – a Bródy Investment Kft. Budapest VIII. kerület, Bródy Sándor utca 44. – Kőfaragó utca 13. szám előtti közterületre vonatkozóan építési munkaterület céljából igénybe vett közterület-használatát 2016. október 23. napjára szóló időtartamra.

Felelős: polgármester

Határidő: 2016. október 24.

**A döntés végrehajtását végző szervezeti egység: Gazdálkodási Ügyosztály**

**1063/2016. (X.24.) sz. Városgazdálkodási és Pénzügyi Bizottság határozata**

**(13 igen, 0 nem, 1 tartózkodás szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad – előre egy összegben történő teljes díjfizetéssel – az alábbiak szerint:

|  |  |
| --- | --- |
| Közterület-használó, kérelmező:  A közterület használat ideje:  Közterület-használat célja:  Közterület-használat helye:  Közterület-használat nagysága: | **Golden Rose 2002 Kft.**  (1062 Budapest, Aradi út 17.)  2017. január 01. - 2017. december 31.  megállító tábla  Budapest VIII. kerület, Bacsó Béla utca 2. szám előtti közterület  2 m2 |

|  |  |
| --- | --- |
| Közterület-használat célja:  Közterület-használat helye:  Közterület-használat nagysága: | megállító tábla  Budapest VIII. kerület, Népszínház u. 7-9. szám előtti közterület  2 m2 |

|  |  |
| --- | --- |
| Közterület-használat célja:  Közterület-használat helye:  Közterület-használat nagysága: | reklámtábla (világító)  Budapest VIII. kerület, Bacsó Béla u. 5. szám  1 m2 |

Felelős: polgármester

Határidő: 2016. október 24.

**A döntés végrehajtását végző szervezeti egység: Gazdálkodási Ügyosztály**

**1064/2016. (X.24.) sz. Városgazdálkodási és Pénzügyi Bizottság határozata**

**(13 igen, 0 nem, 1 tartózkodás szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad – előre egy összegben történő teljes díjfizetéssel – az alábbiak szerint:

|  |  |
| --- | --- |
| Közterület-használó, kérelmező:  A közterület használat ideje:  Közterület-használat célja:  Közterület-használat helye:  Közterület-használat nagysága: | **Budapest VIII. kerület, Delej utca 34. szám alatti Társasház**  (székhely: 1084 Budapest, Delej utca 34.)  2016. november 04. – 2016. november 25.  építési munkaterület  Budapest VIII. kerület, Delej utca 34. (járda és padka)  79 m2 |

Felelős: polgármester

Határidő: 2016. október 24.

**A döntés végrehajtását végző szervezeti egység: Gazdálkodási Ügyosztály**

**1065/2016. (X.24.) sz. Városgazdálkodási és Pénzügyi Bizottság határozata**

**(13 igen, 0 nem, 1 tartózkodás szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad – előre egy összegben történő teljes díjfizetéssel – az alábbiak szerint:

|  |  |
| --- | --- |
| Közterület-használó, kérelmező:  A közterület-használat ideje:  Közterület-használat célja:  Közterület-használat helye:  Közterület-használat nagysága: | **Cserkút Generál Kft.**  (székhely: 1097 Budapest, Mester u. 38.)  2016. október 24. – 2016. november 30.  építési munkaterület (homlokzati állvány, iroda konténer és építési felvonulási terület elhelyezése)  Budapest VIII. kerület, Horváth Mihály tér 7. szám előtti közterületen  205 m2 |

Felelős: polgármester

Határidő: 2016. október 24.

**A döntés végrehajtását végző szervezeti egység: Gazdálkodási Ügyosztály**

**1066/2016. (X.24.) sz. Városgazdálkodási és Pénzügyi Bizottság határozata**

**(13 igen, 0 nem, 1 tartózkodás szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad – havonta történő teljes díjfizetéssel – az alábbiak szerint:

|  |  |
| --- | --- |
| Közterület-használó, kérelmező:  A közterület-használat ideje:  Közterület-használat célja:  Közterület-használat helye:  Közterület-használat nagysága: | **Vidák Kamilla egyéni vállalkozó**  (székhely: 1088 Budapest, Krúdy u. 11.)  2016. október 24. – 2017. március 31.  mozgó árusítás (virág-ajándék)  Budapest VIII. kerület, Lőrinc pap tér – Mikszáth Kálmán tér  4 m2 |

Felelős: polgármester

Határidő: 2016. október 24.

**A döntés végrehajtását végző szervezeti egység: Gazdálkodási Ügyosztály**

**Napirend 1.4. pontja: Javaslat filmforgatással kapcsolatos tulajdonosi döntések meghozatalára**

*Előterjesztő: dr. Galambos Eszter - ügyosztályvezető*

**1067/2016. (X.24.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

*(Major Zoltán nem vett részt a szavazásban.)*

A Városgazdálkodási és Pénzügyi Bizottság - a Budapest Józsefvárosi Önkormányzat vagyonáról és a vagyon feletti tulajdonosi jogok gyakorlásáról szóló 66/2012. (XII.13.) önkormányzati rendelet 17. § (2) bekezdésében meghatározott hatáskörében eljárva - úgy dönt, hogy

1. tulajdonosi hozzájárulását adja a Megafilm Service Műsorgyártó és Szolgáltató Korlátolt Felelősségű Társaság (cégjegyzékszám: 01 09 912006; székhely: 1116 Budapest, Mesterházi utca 10.) részére, hogy a Józsefvárosi Szent Kozma Egészségügyi Központ meghatározott helyiségeit 2016. november 5. napján filmforgatás céljából használja 141.024,- Ft + ÁFA, azaz összesen bruttó 179.100,- Ft használati díj + közüzemi díjak megfizetése mellett.

Felelős: polgármester

Határidő: 2016. október 24.

1. a forgatási napon a Józsefvárosi Szent Kozma Egészségügyi Központ 6 fő munkatársának díjazását, azaz összesen bruttó 166.000,- Ft-ot a Megafilm Service Műsorgyártó és Szolgáltató Korlátolt Felelősségű Társaság (cégjegyzékszám: 01 09 912006;e székhely: 1116 Budapest, Mesterházi utca 10.) fizesse meg.

Felelős: polgármester

Határidő: 2016. október 24.

1. felkéri a polgármestert a határozat 1. és 2. pontjában meghatározott főbb tartalmi elemekkel a használati szerződés aláírására.

Felelős: polgármester

Határidő: 2016. október 24.

**A döntés végrehajtását végző szervezeti egység: Gazdálkodási Ügyosztály**

**Napirend 1.5. pontja: Javaslat a Józsefváros Közösségeiért Nonprofit Zrt. zárómérlegének elfogadására**

*Előterjesztő: Kovács Barbara - Józsefváros Közösségeiért Nonprofit Zrt. igazgatósági elnök*

**1068/2016. (X.24.) sz. Városgazdálkodási és Pénzügyi Bizottság határozata**

**(11 igen, 0 nem, 3 tartózkodás szavazattal)**

A Városgazdálkodási és Pénzügyi Bizottság átruházott hatáskörében eljárva, mint a Józsefváros Közösségeiért Nonprofit Zrt. egyszemélyes tulajdonosa úgy dönt, hogy elfogadja az előterjesztés 1. és 2. mellékleteit képező záró vagyonmérleg tervezetét és a vagyonleltárt.

Felelős: polgármester

Határidő: 2016. október 24.

**A döntés végrehajtását végző szervezeti egység: Józsefváros Közösségeiért Nonprofit Zrt., Gazdálkodási Ügyosztály**

**2. Józsefvárosi Gazdálkodási Központ Zrt.**

*(írásbeli előterjesztés)*

**Napirend 2.1. pontja: Javaslat az Új Teleki téri Piac J2 jelű üzlethelyiségének pályázat útján történő hasznosítására**

*Előterjesztő: Mach József - piacvezető*

**1069/2016. (X.24.) sz. Városgazdálkodási és Pénzügyi Bizottság határozata**

**(14 igen, 0 nem, 0 tartózkodás szavazattal)**

*(Tematikai blokkban történt a szavazás.)*

A Városgazdálkodási és Pénzügyi Bizottság úgy dönt, hogy

1. pályázat útján kívánja hasznosítani a Budapest VIII. kerület, 35123/11 hrsz. alatt kialakított, természetben az Új Teleki téri Piacon található, J2 jelzésű, 20 m2 alapterületű, önkormányzati tulajdonban lévő, nem lakás céljára szolgáló helyiséget, amelyre tekintettel elfogadja a határozat 1. számú mellékletét képező pályázati felhívást.

Felelős: Józsefvárosi Gazdálkodási Központ Zrt. Új Teleki téri Piac és Termelői Piacok Divízió

Határidő: 2016. október 24.

1. felkéri a pályázatot kiíró Józsefvárosi Gazdálkodási Központ Zrt.-t arra, hogy gondoskodjon a pályázati felhívásnak a Budapest Főváros VIII. kerület Józsefvárosi Önkormányzat honlapján, illetve a Józsefvárosi Gazdálkodási Központ Zrt. honlapján történő megjelenítéséről, valamint a Budapest Főváros VIII. kerület Józsefvárosi Polgármesteri Hivatal hirdetőtábláján és az Új Teleki téri Piac erre a célra rendszeresített hirdetőtábláján történő közzétételéről, továbbá a pályázati eljárás lebonyolításáról.

Felelős: Józsefvárosi Gazdálkodási Központ Zrt. Új Teleki téri Piac és Termelői Piacok Divízió

Határidő: 2016. október 25.

**A döntés végrehajtását végző szervezeti egység: Józsefvárosi Gazdálkodási Központ Zrt. Új Teleki téri Piac és Termelői Piacok Divízió**

**Az 1069/2016. (X.24.) sz. VPB határozat mellékletét a jegyzőkönyvi kivonat 1. sz. melléklete tartalmazza.**

**Napirend 2.2. pontja: Mikó Aladár egyéni vállalkozó bérbevételi kérelme a Budapest VIII. kerület, Koszorú u. 23. szám alatti, üres, önkormányzati tulajdonú, nem lakás céljára szolgáló helyiség vonatkozásában**

*Előterjesztő: Farkas Örs - vagyongazdálkodási igazgató*

**1070/2016. (X.24.) sz. Városgazdálkodási és Pénzügyi Bizottság határozata**

**(14 igen, 0 nem, 0 tartózkodás szavazattal)**

*(Tematikai blokkban történt a szavazás.)*

A Városgazdálkodási és Pénzügyi Bizottság úgy dönt, hogy

1. **hozzájárul** a **Budapest VIII. kerület,** **Koszorú u. 23.** szám alatti, 35267/0/A/6 hrsz.-ú, **17 m2** alapterületű, üres, önkormányzati tulajdonú, utcai bejáratú, földszinti, nem lakás céljára szolgáló helyiség bérbeadásához határozatlan időre, 30 napos felmondási idő kikötésével **Mikó Aladár egyéni vállalkozó** (székhely: 1054 Budapest, Podmaniczky F. tér 4. 1. em. 14., adószám: 40692858-2-41)részére **raktározás** céljára, **20.533,- Ft/hó bérleti díj + ÁFA** + közüzemi és különszolgáltatási díjak összegen.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2016. október 24.

1. felkéri a Józsefvárosi Gazdálkodási Központ Zrt.-t a határozat 1.) pontja szerinti bérleti szerződés megkötésére, amelynek feltétele, hogy az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 35/2013. (VI.20.) önkormányzati rendelet 14. § (2) bekezdése szerint 3 havi bérleti díjnak megfelelő óvadék megfizetését, valamint a 17. § (4) bekezdése alapján közjegyző előtt egyoldalú kötelezettségvállalási nyilatkozat aláírását vállalja a leendő bérlő.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2016. december 15.

**A döntés végrehajtását végző szervezeti egység: Józsefvárosi Gazdálkodási Központ Zrt.**

**Napirend 2.3. pontja: Javaslat a Tisztes utca - Osztály utca által határolt telekingatlanon elhelyezkedő gépkocsi-beállók bérbeadására**

*Előterjesztő: Farkas Örs - vagyongazdálkodási igazgató*

**1071/2016. (X.24.) sz. Városgazdálkodási és Pénzügyi Bizottság határozata**

**(14 igen, 0 nem, 0 tartózkodás szavazattal)**

*(Tematikai blokkban történt a szavazás.)*

A Városgazdálkodási és Pénzügyi Bizottság úgy dönt, hogy

1. **hozzájárul** Budapest VIII. kerület, **Tisztes utca - Osztály utca** általhatárolt, 38839/26, 38839/27 hrsz. alatti, 100%-os önkormányzati tulajdonban lévő telekingatlanokon kialakított gépkocsi-beálló helyekre **………………** **1. sz**. (GK-309/2016.), **……………. 2. sz.** (GK-310/2016.), **……………… 3. sz.** (GK-311/2016.), **…………. 4. sz.** (GK-312/2016.), **…………….. 5. sz.** (GK-313/2016.), **…………… 6. sz.** (GK-314/2016.), **……………… 7. sz.** (GK-315/2016.), **…………… 8. sz.** (GK-316/2016.), **……………. 15. sz.** (GK-317/2016.) kérelmezőkkel határozatlan idejű bérleti szerződés megkötéséhez, 30 napos felmondási idővel, **10.000,- Ft/hó bérleti díj + ÁFA** összeg megfizetése mellett.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2016. október 24.

1. felkéri a Józsefvárosi Gazdálkodási Központ Zrt.-t az 1.) pont szerinti bérleti szerződések megkötésére, amelyek hatályba lépésének feltétele az Önkormányzat tulajdonában álló üres telkek, felépítményes ingatlanok, gépkocsi-beállók és dologbérletek bérbeadásának feltételeiről szóló 59/2011. (XI.07.) önkormányzati rendelet 13. § (2) bekezdése alapján 3 havi bruttó bérleti díjnak megfelelő összegű óvadék megfizetése.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2016. december 15.

1. az 1.) pont szerinti bérleti szerződés megkötése esetén az Önkormányzat tulajdonában álló üres telkek, felépítményes ingatlanok, gépkocsi-beállók és dologbérletek bérbeadásának feltételeiről szóló 59/2011. (XI.07.) önkormányzati rendelet 15. § (4) bekezdés a) pontja alapján eltekint az egyoldalú kötelezettségvállaló nyilatkozat közjegyzői okiratba foglalásától a bérleti díj mértékére tekintettel.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2016. október 24.

**A döntés végrehajtását végző szervezeti egység: Józsefvárosi Gazdálkodási Központ Zrt.**

**Napirend 2.4. pontja:** **Javaslat a Budapest VIII. kerület, Kőris utca ……………….. szám alatti lakás bérbeadására**

*Előterjesztő: Farkas Örs - vagyongazdálkodási igazgató*

**1072/2016. (X.24.) sz. Városgazdálkodási és Pénzügyi Bizottság határozata**

**(14 igen, 0 nem, 0 tartózkodás szavazattal)**

*(Tematikai blokkban történt a szavazás.)*

A Városgazdálkodási és Pénzügyi Bizottság úgy dönt, hogy

1. hozzájárul a Budapest Józsefvárosi Önkormányzat tulajdonában álló lakások bérbeadásának feltételeiről, valamint a lakbér mértékéről szóló 16/2010. (III.08.) rendelet 22/C. §-ában, 25. §-ában, valamint a 47. §-ában foglaltak alapján …………….. jogcím nélküli lakáshasználó részére az általa lakott, Budapest VIII. kerület, Kőris utca ………………. szám alatti, 1 szobás, komfort nélküli komfortfokozatú, 32,90 m2 alapterületű, önkormányzati tulajdonú lakás bérbeadásához 5 év határozott időre szólóan – a lakbér alapját képező növelő és csökkentő tényezőket is figyelembe véve jelenleg – költségelvű, komfort nélküli, 3.612,- Ft/hó + ÁFA összegű bérleti díjjal, a lakás csökkentő-növelő tényező nélküli költségelvű lakbérének 2 havi összegével azonos mértékű óvadékfizetési kötelezettséggel.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2016. október 24.

1. felkéri a Józsefvárosi Gazdálkodási Központ Zrt.-t a határozat 1.) pontjában foglaltak alapján a bérbeadói nyilatkozat kiadására és a bérleti szerződés megkötésére.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2016. november 30.

**A döntés végrehajtását végző szervezeti egység: Józsefvárosi Gazdálkodási Központ Zrt.**

**Napirend 2.5. pontja:** **Javaslat a Budapest VIII. kerület, Magdolna utca ... szám alatti épületben lévő, …………... és ... szám alatti lakások csatolásával kapcsolatban**

*Előterjesztő: Farkas Örs - vagyongazdálkodási igazgató*

**1073/2016. (X.24.) sz. Városgazdálkodási és Pénzügyi Bizottság határozata**

**(14 igen, 0 nem, 0 tartózkodás szavazattal)**

*(Tematikai blokkban történt a szavazás.)*

A Városgazdálkodási és Pénzügyi Bizottság úgy dönt, hogy

1. hozzájárul a Budapest VIII. kerület, Magdolna utca ……………... szám alatti, 1 szoba komfort nélküli, 29,35 m2 alapterületű lakás megtekintett állapotában – a lakbér alapját képező növelő és csökkentő tényezőket is figyelembe véve jelenleg – költségelvű, 3.223,- Ft/hó + ÁFA összegű bérleti díjjal történő történő bérbeadásához lakásbővítés céljára …………… részére, azzal a feltétellel, hogy bérlőnek vállalnia kell a megnövekedő alapterületre vonatkozó lakbér megfizetését és a műszaki egyesítéssel, bővítéssel kapcsolatos eljárás és a munkálatok teljes költségét.

A kijelölt bérlővel bérleti előszerződést kell kötni az építési-kivitelezési munkálatok befejezéséig, legfeljebb 1 év határozott időre. Amennyiben a kijelölt bérlő az előszerződés megkötésétől számított fél éven belül a munkálatokat nem kezdi el, vagy 1 éven belül nem fejezi be, illetve építési engedélyköteles tevékenység esetén 1 éven belül nem kap használatbavételi (fennmaradási) engedélyt, az előszerződés hatályát veszti, ilyen esetre az elvégzett munkálatok utáni megtérítési igényt a bérlővel kötött előszerződésben ki kell zárni.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2016. október 24.

1. felkéri a Józsefvárosi Gazdálkodási Központ Zrt-t a határozat 1.) pontja szerinti beruházási megállapodás és bérleti előszerződés megkötésére.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2016. december 15.

**A döntés végrehajtását végző szervezeti egység: Józsefvárosi Gazdálkodási Központ Zrt.**

Napirend 2.6. pontja: Javaslat a Budapest VIII. kerület, Magdolna utca ……………….. szám alatti lakás bérbeadására

*Előterjesztő: Farkas Örs - vagyongazdálkodási igazgató*

**1074/2016. (X.24.) sz. Városgazdálkodási és Pénzügyi Bizottság határozata**

**(14 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. hozzájárul a Budapest Józsefvárosi Önkormányzat tulajdonában álló lakások bérbeadásának feltételeiről, valamint a lakbér mértékéről szóló 16/2010. (III.08.) rendelet 22/C. §-ában, 25. §-ában, valamint a 47. §-ában foglaltak alapján …………….. jogcím nélküli lakáshasználó részére az általa lakott, Budapest VIII. kerület, Magdolna utca ………………. szám alatti, 1 szobás, komfortos komfortfokozatú, 35,10 m2 alapterületű, önkormányzati tulajdonú lakás bérbeadásához 5 év határozott időre szólóan, – a lakbér alapját képező növelő és csökkentő tényezőket is figyelembe véve jelenleg – költségelvű, komfortos, 7.645,- Ft/hó + ÁFA összegű bérleti díjjal, a lakás csökkentő-növelő tényező nélküli költségelvű lakbérének 2 havi összegével azonos mértékű óvadékfizetési kötelezettséggel.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2016. október 24.

1. felkéri a Józsefvárosi Gazdálkodási Központ Zrt.-t a határozat 1.) pontjában foglaltak alapján a bérbeadói nyilatkozat kiadására és a bérleti szerződés megkötésére.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2016. november 30.

**A döntés végrehajtását végző szervezeti egység: Józsefvárosi Gazdálkodási Központ Zrt.**

Napirend 2.7. pontja: Javaslat a Budapest VIII. kerület, Lovassy László utca ………... szám alatti lakás bérbeadására

*Előterjesztő: Farkas Örs - vagyongazdálkodási igazgató*

**1075/2016. (X.24.) sz. Városgazdálkodási és Pénzügyi Bizottság határozata**

**(12 igen, 0 nem, 1 tartózkodás szavazattal)**

*(Őszi Éva nem vett részt a szavazásban.)*

A Városgazdálkodási és Pénzügyi Bizottság úgy dönt, hogy

1. hozzájárul a Budapest Józsefvárosi Önkormányzat tulajdonában álló lakások bérbeadásának feltételeiről, valamint a lakbér mértékéről szóló 16/2010. (III.08.) rendelet 22/C. §-ában, a 25. §-ában, valamint a 47. §-ában foglaltak alapján **…………….**jogcím nélküli lakáshasználórészére az általa lakott, Budapest VIII. kerület, Lovassy László utca ……………... szám alatti, 1 szobás, 26,61 m2 alapterületű, komfortos komfortfokozatú, önkormányzati tulajdonú lakás bérbeadásához 5 év határozott időre szólóan, – a lakbér alapját képező növelő és csökkentő tényezőket is figyelembe véve jelenleg – költségelvű, komfortos, 9.273,-Ft/hó + ÁFA összegű bérleti díjjal, a csökkentő-növelő tényezők figyelembe vétele nélküli költségelvű lakbér 2 havi összegével azonos mértékű óvadékfizetési kötelezettséggel.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2016. október 24.

1. felkéri a Józsefvárosi Gazdálkodási Központ Zrt.-t a határozat 1.) pontjában foglaltak alapján a tulajdonosi nyilatkozat kiadására és a bérleti szerződés megkötésére.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2016. november 15.

**A döntés végrehajtását végző szervezeti egység: Józsefvárosi Gazdálkodási Központ Zrt.**

**Napirend 2.8. pontja: A Józsefvárosi Gazdálkodási Központ Zártkörűen Működő Részvénytársaság által 2015. évi támogatási szerződések keretében elvégzett beruházások/felújítások elszámolása, térítés nélküli átadása**

*Előterjesztő: Láng Gáborné - gazdasági vezető*

**1076/2016. (X.24.) sz. Városgazdálkodási és Pénzügyi Bizottság határozata**

**(12 igen, 0 nem, 2 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. elfogadja a Józsefvárosi Gazdálkodási Központ Zrt. könyveiben szereplő beruházások/felújítások térítés nélküli átadását az Önkormányzat részére **191.617.916,- Ft** értéken, az alábbiak szerint:
2. Budapest VIII. kerület, Baross utca 63-67. szám alatti Józsefvárosi Polgármesteri Hivatal homlokzat-felújítás **123.821.924,- Ft;**
3. Budapest VIII. kerület, Golgota utca és Delej utca csomópont útfelújítás **19.548.159,- Ft;**
4. Futó utca 27. szám alatti épület utcai homlokzat-felújítás és a lakásokban történő gázvezeték bevezetése kivitelezés **31.876.650,- Ft;**
5. Osztály u. – Hős u. – Tisztes utca közötti szakaszon parkoló építés **10.372.750,- Ft;**
6. Baross utca játszótér építés könyv szerinti értéke **5.998.433,- Ft.**

Felelős: polgármester, Józsefvárosi Gazdálkodási Központ Zrt. igazgatóságának elnöke

Határidő: 2016. október 24.

1. felkéri a polgármestert a jelen határozat 1. számú mellékletében lévő átadás – átvételi jegyzőkönyv aláírására.

Felelős: polgármester, Józsefvárosi Gazdálkodási Központ Zrt. igazgatóságának elnöke

Határidő: 2016. október 31.

**A döntés végrehajtását végző szervezeti egység: Józsefvárosi Gazdálkodási Központ Zrt.**

**Az 1076/2016. (X.24.) sz. VPB határozat mellékletét a jegyzőkönyvi kivonat 2. sz. melléklete tartalmazza.**

**3. Zárt ülés keretében tárgyalandó előterjesztések**

*(írásbeli előterjesztés)*

**Napirend 3.1. pontja: Javaslat a Budapest VIII. kerület, Puskin utca ……………... számú ingatlanra vonatkozó elővásárlási jogról való lemondásra ZÁRT ÜLÉS**

*Előterjesztő: dr. Galambos Eszter - a Gazdálkodási Ügyosztály vezetője*

**1077/2016. (X.24.) sz. Városgazdálkodási és Pénzügyi Bizottság határozata**

**(14 igen, 0 nem, 0 tartózkodás szavazattal)**

*(Tematikai blokkban történt a szavazás.)*

A Városgazdálkodási és Pénzügyi Bizottság úgy dönt, hogy a Budapest Főváros VIII. kerület Józsefvárosi Önkormányzat a Budapest VIII. kerület, …………… helyrajzi szám alatt felvett, természetben a 1088 Budapest, Puskin utca …………... szám alatti, 32 m2 alapterületű lakás ingatlan tekintetében ……………… eladó és …………….. vevő között 2016. október 3-án 4.000.000,- Ft, azaz négymillió forint vételáron létrejött adásvételi szerződéshez kapcsolódó elővásárlási jogával nem kíván élni.

Felelős: polgármester

Határidő: 2016. október 24.

**A döntés végrehajtását végző szervezeti egység: Gazdálkodási Ügyosztály**

Napirend 3.2. pontja: Javaslat a Budapest Főváros VIII. kerület Józsefvárosi Önkormányzat tulajdonában álló lakások és nem lakás célú helyiség bérlői által felhalmozott, helytállási kötelezettségből eredő távhődíj hátralékok rendezésére ZÁRT ÜLÉS

*Előterjesztő: Láng Gáborné - a Józsefvárosi Gazdálkodási Központ Zrt. gazdasági vezetője*

**1078/2016. (X.24.) sz. Városgazdálkodási és Pénzügyi Bizottság határozata**

**(14 igen, 0 nem, 0 tartózkodás szavazattal)**

*(Tematikai blokkban történt a szavazás.)*

A Városgazdálkodási és Pénzügyi Bizottság úgy dönt, hogy

1. hozzájárul a határozat mellékletét képező Megállapodás megkötéséhez a DHK Hátralékkezelő és Pénzügyi Szolgáltató Zrt.-vel, a Budapest Főváros VIII. kerület Józsefvárosi Önkormányzat tulajdonában lévő lakások bérlői által felhalmozott fűtésdíj, összesen bruttó 1.151.446,- Ft tartozás megfizetése céljából.

Felelős: Józsefvárosi Gazdálkodási Központ Zrt., igazgatóság elnöke

Határidő: 2016. október 24.

1. felkéri a Józsefvárosi Gazdálkodási Központ Zrt.-t a határozat 1. pontja szerinti Megállapodás aláírására.

Felelős: Józsefvárosi Gazdálkodási Központ Zrt., igazgatóság elnöke

Határidő: 2016. október 24.

**A döntés végrehajtását végző szervezeti egység: Józsefvárosi Gazdálkodási Központ Zrt.**

**A 1078/2016. (X.24.) sz. VPB határozat mellékletét a jegyzőkönyvi kivonat 3. sz. melléklete tartalmazza.**

Budapest, 2016. október 24.

**Soós György s.k.**

Bizottság elnöke

A jegyzőkönyvi kivonat hiteles:

Bodnár Gabriella

Szervezési és Képviselői Iroda vezetője

A jegyzőkönyvi kivonatot készítette:

Deákné Lőrincz Márta

Szervezési és Képviselői Iroda ügyintézője